jkorsvik/nowiki_second_scrape_merged huggingface dataset:
Arne Sunde

Arne Toralf Sunde (født 6. desember 1883, død 30. juli 1972 i Oslo) var en norsk offiser, jurist og politiker (V). Han var justisminister 1930–1931 og 1933–1935, medlem av eksilregjeringen i London 1940–1945 og Norges FN-ambassadør 1949–1952.


== Bakgrunn og tidlig politisk karriere ==

Sunde vokste opp i Kristiania, tok examen artium ved Oslo Katedralskole, gikk Krigsskolen til 1905, og i 1911 tok han juridisk embetseksamen. 
Sunde etablerte seg som advokat i 1921 og ble høyesterettsadvokat året etter; han var en av de to advokater som førte Norges sak i forbindelse med «Grønlandssaken» for den internasjonale domstolen i Haag 1931–1933.
Sunde var justisminister i Mowinckels andre og tredje regjering (1930-1931 og 1933-35). Han var også ordfører i Aker kommune i to kortere perioder i 1930 og 1931. Sunde var også en periode høyesterettsdommer (1935-1936).


== Andre verdenskrig ==
Ved den tyske invasjonen av Norge var Sunde major i reserven, og han organiserte en gruppe soldater som tok til fange tyske fallskjermsoldater på Dombås. På oppdrag fra regjeringen reiste Sunde til London, der han bidro til etableringen av Nortraship. Sunde ble 7. juni 1940 medlem av Johan Nygaardsvolds regjering, først som konsultativ statsråd deretter med ansvar for Forsyningsdepartementet, så Skipsfartsdepartementet.


== Etterkrigstiden ==
Etter krigen gikk Sunde ut fra regjeringen og ble styreformann i Nortraship, hvor han spilte en viktig rolle i avviklingen av organisasjonen. I perioden 1949–1952 var han Norges FN-ambassadør, og var ved innledningen av Koreakrigen president i Sikkerhetsrådet.


== Idrettskarriere ==
Sunde deltok under sommer-OL for Norge i 1912 i Stockholm med sjetteplass i skyting, lagkonkurranse i armégevær som beste resultat.


== Referanser ==


== Litteratur ==
Undersøkelseskommisjonen av 1945 (1946). Innstilling fra Undersøkelseskommisjonen av 1945 : Utenriks- og forsvarspolitikk under regjeringen Nygaardsvold til 7. juni 1940 ; Administrasjonsrådet ; Riksrådsforhandlingene ; Høyesterett ; Fylkesmennene og nyordningen av kommunene 1940. Oslo: Aschehoug.  [utgitt av Stortinget]


== Eksterne lenker ==
(en) Arne Sunde – kategori av bilder, video eller lyd på Commons 
(no) Arne Sunde hos Norsk senter for forskningsdata 
(en) Arne Sunde – Olympedia 
(en) Arne Sunde – Sports-Reference (OL-resultater – arkivert) 
(en) Arne Sunde – ISSF 
Arne Sunde i Norsk biografisk leksikon/SNL
Odd Lirhus

Odd Lirhus (født 18. september 1956 på  Voss) er en norsk tidligere skiskytter. Han var hovedtrener for det norske kvinnelandslaget i skiskyting fra 2002 til 2006. I denne funksjonen bidro han mye til Liv Grete Skjelbreid Poirées utvikling som skiskytter, ifølge hennes eget utsagn.
Han var med på det norske laget som tok sølv på stafetten under OL 1984 i Sarajevo.
Under VM 1978 gikk han til topps på normaldistansen (20 km). Året etter tok han VM-sølv på sprinten (10 km).


== Verdenscupseire ==


== Referanser ==


== Eksterne lenker ==
(de) Odd Lirhus – Munzinger Sportsarchiv 
(en) Odd Lirhus – Olympedia 
(en) Odd Lirhus – Sports-Reference (OL-resultater – arkivert) 
(en) Odd Lirhus – databaseOlympics.com (arkivert) 
(en) Odd Lirhus – IBU 
VG Odd Lirhus som trener
Romário

Romário de Souza Faria (født 29. januar 1966 i Rio de Janeiro) er en brasiliansk tidligere fotballspiller.


== Spillerkarriere ==
1985–1988 – Vasco da Gama
1988–1993 – PSV Eindhoven
1993–1995 – FC Barcelona
1995–1996 – CR Flamengo
1996      – Valencia CF
1996–1997 – CR Flamengo
1997      – Valencia CF
1998–1999 – CR Flamengo
1999–2002 – Vasco da Gama
2002–2003 – Fluminense FC
2003      – Al-Sadd FC
2003–2004 – Fluminense FC
2005–2006 – Vasco da Gama
2006      – Miami FC
2006      – Adelaide United
2007–2008 – Vasco da Gama
2009–     – América


== Annet ==
Han er mest kjent for sin endeløse målscoring på det brasilianske landslaget og er tidenes tredje mestscorende med 55 mål på 70 kamper, kun slått av Pele med 77 mål og 92 kamper og Ronaldo med 62 mål og 97 kamper.
Romario jaktet lenge på sitt 1000. offisielle mål, men brasiliansk media nektet for at Romario hadde scoret så mange mål han selv påsto, siden han hadd inkludert scoringer i junior- og treningskamper. Hvis man likevel skal gå ut ifra Romarios egen statistikk, nådde han milepælen på 1000 mål etter å ha scoret på straffespark i en kamp hvor hans klubb Vasco da Gama vant 3-1. Spillet i denne kampen ble stoppet i 20 minutter på grunn av gledescenene som fulgte etter Romarios mål.


== Meritter ==
Vinner av VM i fotball 1994
Vinner av La Liga (1993–94)


== Referanser ==


== Eksterne lenker ==
Offisielt nettsted 
(en) Romário – kategori av bilder, video eller lyd på Commons 
Romário på Twitter 
Romário på Facebook 
(de) Romário – Munzinger Sportsarchiv 
(en) Romário – Olympedia 
(en) Romário – Sports-Reference (OL-resultater – arkivert) 
(pt) Romário – Brasils olympiske komité 
(en) Romário – FIFA 
(en) Romário – UEFA 
(fr) Romário – LÉquipe 
(en) Romário – Transfermarkt 
(en) Romário – Transfermarkt (manager) 
(en) Romário – national-football-teams.com
Terraforming

Terraforming er en prosess som sannsynligvis ikke blir nødvendig på mange år framover. Begrepet er brukt av fantasy- og sciencefictionforfattere om prosessen som kan bli nødvendig for å omforme en fremmed planet til noe mennesker kan leve på.
Tankene omkring det varierer alt etter forfatter og hva slags planet som er tenkt på. Noen flytter planetbanen først og sår oksygenskapende bakterier på døde planeter med potensial, andre tilpasser jordiske vekster til allerede eksisterende vilkår. De mest ekstreme omskaper menneskene ved hjelp av cellekjerneendringer slik at de tilpasses planeten og ikke omvendt. 
Ingen har til nå tenkt at månen skal terraformes, men der er gjort tanker om Jupiters måner.
Jurij Kasjkarov

Jurij Fjodorovitsj Kasjkarov (russisk Юрий Фёдорович Кашкаров, født 4. desember 1963 i Khanty-Mansijsk) er en russisk tidligere skiskytter. Han representerte Sovjetunionen, senere Russland.
I 1984 var han med på Sovjetunionens stafettlag som gikk til topps i OL i Sarajevo. Hans beste år var i 1985, da han vant gull på 20 km og stafett under VM i Ruhpolding, og kom på andreplass sammenlagt i verdenscupen, på plassen bak Frank-Peter Roetsch.
Han vant fire gull i stafett på rad for Sovjet, i perioden 1983-86. 
Under VM 1991 i Lahtis tok han sølv med Sovjetunionens stafettlag, og tok bronse på sprinten i VM i skiskyting 1989.


== OL-medaljer ==
1984  Sarajevo
Gull på 4 x 7,5 km stafett


== Referanser ==


== Eksterne lenker ==
(de) Jurij Kasjkarov – Munzinger Sportsarchiv 
(en) Jurij Kasjkarov – Olympedia 
(en) Jurij Kasjkarov – Sports-Reference (OL-resultater – arkivert) 
(en) Jurij Kasjkarov – IBU 
Om Jurij Kasjkarov på Biathlonworld
Kirkelund skole

Kirkelund skole er en barne- og ungdomsskole i Skiptvet kommune. Skolen har elever fra 5. til 10. klasse. De deles inn i mellomtrinnet (5.–7. klasse) og ungdomstrinnet (8.–10. klasse). Skolen har ca. 310 (2012) elever fra hele Skiptvet kommune. Skolen ble bygget i 1899–1902, arkitekt var Henrik Thrap-Meyer. Skolen er påbygd og ombygd flere i flere etapper. I 2020 ble det bygd et nytt bygg for Mellomtrinnet. Med Trampoliner, Zipline og Fargerike klasserom.


== Andre skoler i Skiptvet ==
Vestgård skole


== Eksterne lenker ==
Skolenes hjemmeside
Cercis

Cercis er ei planteslekt i erteblomstfamilien.
Artene er løvfellende busker eller små trær. Bladene sitter spredt og er enkle og håndnervede. Blomstene er zygomorfe, tvekjønnede, purpurrøde, rosa eller hvite. De sitter på årskudd eller eldre skudd og stammer (kauliflori). Blomstringen begynner før eller samtidig med løvsprett om våren. Det er fem kronblad og ti frie pollenbærere. Det øverste kronbladet, fanen, sitter innenfor de andre kronbladene. Frukten er en flat belg. De omtrent ti artene er utbredt i varmt tempererte regioner på den nordlige halvkule.


== Litteratur ==
«Cercis». Flora of China. Besøkt 25. desember 2018. 
«Cercis». The Plant List. Besøkt 25. desember 2018. 
C.C. Davis, P.W. Fritsch, J. Li og M.J. Donoghue (2002). «Phylogeny and biogeography of Cercis (Fabaceae): evidence from nuclear ribosomal ITS and chloroplast ndhF sequence data». Systematic Botany. 27 (2): 289–302. ISSN 1548-2324. JSTOR 3093872. CS1-vedlikehold: Flere navn: forfatterliste (link)
P.W. Fritsch og B.C. Cruz (2012). «Phylogeny of Cercis based on DNA sequences of nuclear ITS and four plastid regions: implications for transatlantic historical biogeography». Molecular Phylogenetics and Evolution. 62 (3): 816–825. ISSN 1055-7903. PMID 22142738. doi:10.1016/j.ympev.2011.11.016. 


== Eksterne lenker ==
(en) Cercis i Encyclopedia of Life 
(en) Cercis i Global Biodiversity Information Facility 
(en) Cercis hos Fossilworks 
(en) Cercis hos ITIS 
(en) Cercis hos NCBI 
(en) Cercis hos The International Plant Names Index 
(en) Cercis hos Tropicos 
(en) Kategori:Cercis – bilder, video eller lyd på Wikimedia Commons 
(en) Cercis – galleri av bilder, video eller lyd på Wikimedia Commons 
Cercis – detaljert informasjon på Wikispecies
Judastre

Judastre (Cercis siliquastrum) er et løvfellende tre i erteblomstfamilien.
Det blir mellom 5 og 9 m høyt. Barken har fine furer. Bladene er enkle, helrandede, håndnervede og avrundede med hjerteformet basis. Blomstene sitter på eldre greiner eller på selve stammen (kauliflori). Blomstringen begynner før eller samtidig med løvsprett om våren. Blomstene er  purpurrosa, mer sjeldent hvite, og 15–20 mm lange. Begeret er klokkeformet med butte tenner. Frukten er en rødbrun, flat belg som er 7–10 cm lang og 1,5 cm bred.
Judastreet vokser i steinete åssider og kratt. Det forekommer naturlig i det sentrale og østlige middelhavsområdet, men er vanlig dyrket og naturalisert i Spania, Portugal, Kaukasia og Krim. Det kan plantes på gode steder i Danmark og Sør-Sverige, men er for lite hardført til å brukes i Norge.
Navnet judastre kommer fra myten om at Judas Iskariot hengte seg i et slikt tre og at treet derfor rødmer av skam.


== Galleri ==

		
		
		
		


== Litteratur ==
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 78. ISBN 0-7136-7015-0. 
A. Mitchell, oversatt av I. Gjærevoll (1977). Trær i skog og hage. Tiden. s. 301–302. ISBN 82-10-01282-7. 
O. Polunin og A. Huxley, norsk utgave P. Sunding (1978). Middelhavsflora. NKI-Forlaget. s. 89. ISBN 82-562-0490-7. 
ILDIS World Database of Legumes (2010). «Cercis siliquastrum». In: Euro+Med Plantbase - the information resource for Euro-Mediterranean plant diversity. Besøkt 26. desember 2018. 


== Eksterne lenker ==
(en) Judastre i Encyclopedia of Life 
(en) Judastre i Global Biodiversity Information Facility 
(en) Judastre hos ITIS 
(en) Judastre hos NCBI 
(en) Judastre hos The International Plant Names Index 
(en) Judastre hos Tropicos 
(en) Kategori:Cercis siliquastrum – bilder, video eller lyd på Wikimedia Commons 
(en) Cercis siliquastrum – galleri av bilder, video eller lyd på Wikimedia Commons 
Cercis siliquastrum – detaljert informasjon på Wikispecies
Hvitvin

Hvitvin er vin som enten er av gule/grønne druer eller av blå druer der skallet er blitt fjernet før gjæringen er startet.Hvitvin produseres overalt der det dyrkes vindruer, inklusive steder der blådruene ikke trives. Det siste gjelder spesielt Nord-Europa, hvor Rhin- og Moseldalen peker seg ut. Andre distrikter som er mest kjent for hvitvin er Alsace (Frankrike) og California (USA).I Portugal produseres varianten Vinho Verde som har et svakt grønnskjær.Noen hvite viner foredles spesielt for å bli musserende vin. Den mest kjente, franske varianten kalles champagne etter vindistrikt og fremstillingsmetode, mens musserende viner fra andre land og distrikter ikke kan kalles champagne.Hvitvinsglass
Hvitvin bør serveres i et mindre glass enn de som er beregnet til rødvin. En smalere fasong vil tillate å kondensere aromaene. Hvitvin bør serveres i et tulipanformet glass med forsiktig utfoldende kanter. Hvitvin trenger ikke stor kontakt med luft på overflaten. Et større glass kan forårsake at en delikat aroma av hvitvin vil gå seg vill. Før var hvitvinsglassene mer kuppelformet, rundere med større åpning, fordi vinen stort sett var søtere og hadde mindre aroma.


== Referanser ==
Vestgård skole

Vestgård skole er en barneskole i Skiptvet kommune. Skolen går fra 1. til 4. klasse. Skolen har elever fra hele Skiptvet kommune.


== Andre skoler i Skiptvet ==
Kirkelund skole


== Eksterne lenker ==
Skolenes hjemmeside
Lilloseter

Lilloseter er en turisthytte og et serveringssted i Lillomarka i Nittedal. Selve hytta ligger på en høyde mellom Aurevann og Langevann. Lilloseter et populært utfartssted for beboerne i Groruddalen, og ligger bare fire og en halv kilometer fra parkeringsplassen til Steinbruvann ved Grorud og fem fra Ammerud. Stua er også tilgjengelig fra Nittedal. Det har vært servering på Lilloseter siden rundt 1918. I dag eies stua av Oslo kommune. Lilloseter har i dag 120 sitteplasser.


== Navnets opprinnelse ==
Lilloseter var opprinnelig en husmannsplass rett nord for der serveringsstedet ligger i dag. Man kan fremdeles se låven der husmannsplassen lå. Navnet kom naturlig i 1788 da Lillo gård i Aker kjøpte huset og skogen rundt av gården Kjul i Nittedal.


== Historie ==
I 1918 kjøpte Theodor Kristoffersen Lilloseter og begynte å servere turister i den gamle stua på Lilloseter. Denne stua er nå revet. Kristoffersen er så vidt man vet, den første som drev med servering her. 
Oslo Gullsmedarbeideres Forening kjøpte huset og 108 mål skog på Lilloseter i 1925. De bygde en stor sportsstue, tre hytter og en driftsbygning på Lilloseter. Under Foreningens eie ble det drevet servering og overnattingsvirksomhet i større skala. Medlemmene av Oslo Gullsmedarbeideres Forening var også flittige brukere av tilbudet, og hadde ti reserverte sengeplasser.
I 1950 overtok Oslo kommune driften av Lilloseter. Noen år etter dette drev Turistforeningen stua. Nå er det Bymiljøetaten som har ansvar for drift og forvaltning av de kommunale sportsstuene. Bestyrerne Bjørn og Gudbjørg Rode kom til Lilloseter i 1968 og drev stua på vegne av kommunen i 40 år. Fra 1. november 2008 overtok Mette og Torgeir Soot som bestyrere.


== Litteratur ==
Bjarne Jensen (1991). «Gullsmedenes natursmykke». Stuene i Marka (2. utg.). Oslo: Schibsted. s. 60-63. ISBN 82-51-61358-2. 


== Eksterne lenker ==
Lilloseters nettsted
Nantucket

Nantucket er navnet på ei øy, en by, og et fylke (Nantucket County) i den amerikanske delstaten Massachusetts. I tillegg til hovedøya Nantucket omfatter byen og fylket også de to mindre øyene Tuckernuck og Muskeget. Nantucket (byen og fylket) har drøyt 10 000 innbyggere pr. 2010.


== Eksterne lenker ==
(en) Offisielt nettsted 
(en) Nantucket – kategori av bilder, video eller lyd på Commons
Peanøtter

Peanøtter (Arachis) er ei planteslekt med omkring 80 arter av urter og stauder i erteblomstfamilien. Peanøtter er opprinnelig viltvoksende i Sør-Amerika. Peanøtt (Arachis hypogaea) er en viktig matplante av global betydning; andre arter i slekten dyrkes også, men i langt mindre grad, i Sør-Amerika. Den inneholder Omega-3 og mest umettet fett.  


== Eksterne lenker ==
(en) Peanøtter i Encyclopedia of Life 
(en) Peanøtter i Global Biodiversity Information Facility 
(no) Peanøtter hos Artsdatabanken 
(sv) Peanøtter hos Dyntaxa 
(en) Peanøtter hos ITIS 
(en) Peanøtter hos NCBI 
(en) Peanøtter hos The International Plant Names Index 
(en) Peanøtter hos Tropicos 
(en) Kategori:Arachis – bilder, video eller lyd på Wikimedia Commons 
(en) Arachis hypogaea – galleri av bilder, video eller lyd på Wikimedia Commons 
Arachis – detaljert informasjon på Wikispecies
Singaporestredet

Singaporestredet er et sund i Sørøst-Asia som skiller Vest-Malaysia og staten Singapore fra de indonesiske Riauøyene. Det forbinder Malakkastredet med Sørkinahavet. Sundet er 114 kilometer langt, 16 kilometer bredt ved innløpet i vest og 32 km bredt i den østre enden.


== Referanser ==
Sulusjøen

Sulusjøen er havområdet som omkranses av de filippinske øyene Palawan, Mindoro, Panay, Negros og Mindanao, og den malaysiske enklaven Sabah på Borneo. Sjøen har et havdyp på over 5 000 m.
Det er en rekke øyer i Sulusjøen, deriblant Cuyoøyene, Mapun og Turtle Islands. I sjøen ligger også verdensarvstedet Tubbataharevet.


== Eksterne lenker ==
(en) Sulu Sea – kategori av bilder, video eller lyd på Commons
Frenchtown (New Jersey)

Frenchtown er en kommune (borough) i Hunterdon County i den amerikanske delstaten New Jersey som ble opprettet i 1867. Ved folketellingen i 2010 hadde Frenchtown 1373 innbyggere.


== Referanser ==
Sneglebelger

Sneglebelger (Medicago) er en planteslekt i erteblomstfamilien. Slekten omfatter omkring 80 arter og størst artsmangfold finnes i middelavsregionen. 
De fleste arter lavtvoksende, krypende urter, men blålusern kan bli opptil en meter høy, og Medicago arborea og Medicago citrina er busker. Bladene er som hos kløvere, tretallig. Blomstene er gul eller blå, og frukten en belg.Flere arter i slekten brukes som fôrplanter.


== Eksterne lenker ==
(en) Sneglebelger – oversikt og omtale av artene i WORMS-databasen 
(en) Sneglebelger i Encyclopedia of Life 
(en) Sneglebelger i Global Biodiversity Information Facility 
(no) Sneglebelger hos Artsdatabanken 
(sv) Sneglebelger hos Dyntaxa 
(en) Sneglebelger hos ITIS 
(en) Sneglebelger hos NCBI 
(en) Sneglebelger hos The International Plant Names Index 
(en) Sneglebelger hos Tropicos 
(en) Kategori:Medicago – bilder, video eller lyd på Wikimedia Commons 
(en) Medicago – galleri av bilder, video eller lyd på Wikimedia Commons http://www.iucnredlist.org/details/61653/0
Erlend Klarholm Nilsen

Erlend Klarholm Nilsen (født 1978) er en norsk komponist, skuespiller og komiker som har jobbet mye sammen med Stein Johan Grieg Halvorsen. De ble kjent for sine mange musikalske imitasjoner i den musikalske humorserien Slå på ring på NRK (2001 og 2005). 
Sammen med barndomskameraten Stein Johan Grieg Halvorsen deltok Nilsen med innslag i faste innslag i NRKs ungdomsprogram Trigger i 2000. Året etter fikk de sitt eget program, Slå på ring, som også var NRK Underholdningsavdelingens bidrag til Montreux-festivalen i 2002. Den kom med nye sesonger i 2003 og 2005. Slå På Ring ble også nominert til Gullruten 2003 for beste humorprogram. De gav også ut et par CDer med sanger fra serien. I 2006 hadde de faste innslag humorprogrammet Påskenøtter for TV 2 og i 2010 gjorde de komiserien Påpp & Råkk på NRK3 i 2010 samt radioprogrammet Bestevenn med Erlend og Steinjo på P3. I 2011 hadde han en rolle i dramaserien Lilyhammer på NRK1 og i 2012 var han programleder i humor-/reiseserien Alle Norges Hemmeligheter på Dagbladet Nett-tv.  Nilsen hadde også en større rolle i barnefilmen Doktor Proktors tidsbadekar (2015). 
Nilsen har arbeidet for musikkfirmaet Fayes, og har utover dette erfaring innen dubbing av animasjonsserier, voice-over og undervisning. Han har også drevet med oversettelser av lydbøker for barn.


== Annet ==
Den 11. september 2001 var Erlend og Steinjo i New York og skulle etter planen besøke Twin Towers for å gjøre opptak der for serien Slå på ring. Men de forsov seg denne morgenen, og teamet rakk ikke fram som planlagt. Noe som sannsynligvis reddet livet deres.


== Referanser ==


== Eksterne lenker ==
(en) Erlend Klarholm Nilsen på Internet Movie Database 
(en) Erlend Klarholm Nilsen på Discogs
Esmarkbreen

Esmarkbreen er en isbre på Svalbard. Den ligger på Oscar II Land, og er rundt 15 kilometer lang. Den begynner i de sentrale delene av Trollheimen, og går i sør-sørøstlig retning til den ender i Ymerbukta på nordsida av Isfjorden. 
Breen er oppkalt etter den danskfødte geologen Jens Esmark (1763-1839), professor i mineralogi ved Universitetet i Oslo.


== Referanser ==


== Eksterne lenker ==
(en) Esmarkbreen – kategori av bilder, video eller lyd på Commons 
Bilde av Esmarkbreen på www.svalbard-images.com
Fløan

Stedsnavnet Fløan finnes også i Namdalen, se Fløan i Flatanger.Fløan er en grend på Skatval i Stjørdal kommune i Trøndelag. Fløan ligger ved sørbredden av Åsenfjorden, en arm av Trondheimsfjorden. Øst for Fløan ligger Steinvika med Steinvikholm slott.


== Historie ==
Fløan kommer fra norrønt Fljoðar, som sannsynligvis har sammenheng med «flod», «flom» og «flyte». Navnet viser nok til den langgrunne strandlinjen, og kan derfor tydes som «overflødd land».Fløan var lendmannssete i middelalderen. Fløan har vært foreslått som åsted for Eirikssønnenes mordbrann på Sigurd Ladejarl på Aglo i 962. I sagaen fortelles det også om Ivar av Fljoðar, som ble sendt til Orknøyene, slik at kong Sigurd Jorsalfare kunne innynde seg hos Ivars hustru, Sigrid Ranesdatter. Det som trolig var en annen lendmann på Fløan, Ivar Fljoðekoll, var til stede under blodbryllupet i Nidaros i 1206, da baglerne gikk i et overraskende angrep på birkebeinerne. Kong Inge Bårdsson drev i land ved bredden av Nidelva og ropte på hjelp fra Ivar Fljoðekoll, som ifølge sagaen svarte at «jeg må hjelpe meg selv først!».Senere ble Fløan setegård under erkebiskopen i Nidaros. Ved reformasjonen ble Fløan krongods. Under den store nordiske krig ble Olav den helliges levninger ført fra Steinvikholm slott til Fløan kirke, før de ble ført videre til Nidaros domkirke. Ved reformatsen ble kirken nedlagt som sognekirke. Kirkebygningen ble stående til midten av 1800-tallet.På 1600-tallet var gården delt, og på 1700-tallet ble bøndene selveiere. De tre gårdene er: Østre Fløan (Østigard), Mellom-Fløan (Nestun) og Vestre Fløan (Oppistun). Mot sørvest ligger gården Hessteinen (Hedstein), som opprinnelig lå under Oppistun. Husene i Oppistun lå tidligere høyere i terrenget, men har blitt flyttet.Det er dokumentert anslagsvis 18 husmannsplasser under de tre gårdene, men opplysningene er usikre.Kart over husmannsplasser:

		
På slutten av 1800-tallet ble det bygget kaianlegg på Fløan. Frosta Dampskibsselskap drev rutegående trafikk med passasjerer og gods mellom Fløan, Frosta og Trondheim frem til midten av 1900-tallet.


== Referanser ==